Taylor Swift: The Eras Tour

Taylor Swift: The Eras Tour הוא סרט הופעה אמריקאי, המתעד את סיבוב ההופעות "The Eras Tour" של הזמרת-יוצרת האמריקאית טיילור סוויפט. הסרט בבימויו של סם רנץ' ובהפקתה של סוויפט, הוא מופץ על ידי AMC Theatres וסינימארק , ועתיד לצאת לאקרנים בארצות הברית, בקנדה, במקסיקו, בישראל, וברחבי העולם ב-13 באקוטובר 2023.

לאחר שהמשא ומתן שניהלה עם האולפנים הגדולים כשל, סוויפט חתמה הסכם הפצה חסר תקדים ישירות עם רשתות בתי הקולנוע AMC ו-Cinemark.

צילומי הסרט התרחשו באוגוסט 2023, בשלוש הופעות באצטדיון SoFi Stadium באינגלווד, קלפורניה. ה-SAG-AFTRA, גילדת שחקני המסך, אפשרה להפקה להתקדם למרות  שביתת השחקנים. סוויפט הכריזה על הסרט מאוחר יותר באותו החודש, תפסה את האולפנים לא מוכנים, וגרמה להם להסיט את תאריכי היציאה של מספר סרטים שנועדו לצאת ב-13 באוקטובר.

הסרט זכה לביקוש עצום, והכניס מספר שיא של 37 מיליון דולר ביום הראשון של המכירה המוקדמת בארצות הברית.

רקע

The Eras Tour הוא סיבוב ההופעות הששי של הזמרת-יוצרת האמריקאית טיילור סוויפט. הוא נפתח באריזונה ב-17 במרץ 2023, ועתיד להסתיים ב-2024. ההופעה נמשכת שלוש שעות, וכוללת רשימת סט של 44 שירים, המחולקים לעשר מערכות שמתארות באופן רעיוני את עשרת אלבומי האולפן של סוויפט. סיבוב ההופעות זכה להצלחה מסחרית ושבחי המבקרים, והפך לתופעה תרבותית וכלכלית שחוזקה על ידי ביקוש עולמי חסר תקדים לכרטיסים וטירוף מעריצים.

ב-2023 הזמינה סוויפט תיעו של סיבוב ההופעות, שנועד לצאת בקולנוע כסרט באורך מלא. סם רנץ', שעבד בעבר על סרט סבב ההופעות של הזמרת בילי אייליש - Happier Than Ever, The World Tour, ועל סרט סבב ההופעות של הזמרת ליזו - Lizzo: Live in Concert, נשכר כבמאי. הסרט צולם בשלושת ההופעות הראשונות מתוך שש שנערכו בלוס אנג'לס.

חברת ההפקה של סוויפט הפיקה את הסרט באופן עצמאי. ויתור על מעורבותם של אולפנים גדולים סייע לסוויפט לחסוך בהוצאות. האתר Puck העריך שעלות הפקת הסרט הייתה בין 10 ל-20 מיליון דולר.

סוויפט הכריזה על הסרט ב-31 באוגוסט בחשבונותיה ברשתות החברתיות השונות, וכן בראיון בתוכנית  בוקר טוב אמריקה. מכירות הכרטיסים החלו באותו היום.

הפצה 
הסרט צפוי לצאת לאקרנים ביותר מ-100 מדינות ברחבי העולם ב-13 באוקטובר 2023. אלבומה של סוויפט, , אמור לצאת גם הוא באוקטובר, ומתווסף להפצת הסרט בחודש אוקטובר.

רשת AMC Theatres מטפלת בהשקה הבינלאומית של הסרט, ופועלת כמפיצה עולמית בפעם הראשונה מאז הקמתה. הסרט יוצג בכל אולם של קולנוע אודאון באירופה. מספר בתי הקולנוע המקרינים את הסרט במהלך הפצתו העולמית צפוי לעלות על 8,500 במעל 100 מדינות. בצפון אמריקה, הסרט יוצג בלמעלה מ-4,000 בתי קולנוע.

משך ההקרנה של הסרט הוא שעתיים ו-45 דקות, והוא כולל את רשימת השירים המלאה של סוויפט מסיבוב ההופעות, כולל "שירים סודיים" מההופעות שלה.

קדם מכירות 
ב-5 באוקטובר 2023, פורסם כי הסרט השיג למעלה מ-100 מיליון דולר במכירות כרטיסים מוקדמות ברחבי העולם. המומנטום החזק של מכירת כרטיסים של הסרט מצביע על כך שיכולה להיות לו אחת מבכורות הבכורה הגדולות של 2023. מומחים מאמינים שהוא עשוי אפילו לעלות על 100 מיליון דולר בצפון אמריקה בלבד במהלך סוף השבוע הפותח.

הסרט עלה בעקביות על הציפיות, וקבע שיא מכירת כרטיסים ליום אחד ל-AMC Theatres עם 26 מיליון דולר בצפון אמריקה.

קישורים חיצוניים

הערות שוליים 

סרטי 2023
טיילור סוויפט
סרטים באנגלית
סרטי הופעה
סרטים אמריקאיים
סרטים תיעודיים
סרטים תיעודיים על זמרות
סרטים מוזיקליים אמריקאיים